Пет Мичел: Па, размислував многу за женско пријателство,
и патем, овие две жени,
многу сум почестена да кажам
дека ми се пријателки многу долго време, исто така.
Џејн Фонда: Да, сме.
ПМ: И едно од нештата што ги читав за женско пријателство
е тоа што Сервантес го рекол.
Тој рекол, „Може да се каже многу за некој“
во овој случај за жена,
„според друштвото со кое се дружи.“
Па ајде да почнеме со --
(Смеа)
ЏФ: Ние сме во голема неволја.
Лили Томлин: Дај ми една од водите,
неверојатно сум сува.
(Смеа)
ЏФ: Ни го одземаш времето.
Имаме многу лимитирано --
ЛТ: Само што сум со неа ми го одзема животот.
(Смеа)
ЏФ: Сѐ уште ништо немаш видено.
Како и да е -- извини.
ПМ: Па кажи ми, што бараш во пријател,
ЛТ: Барам некој кој има смисла за забава,
кој е дрзок,
кој е ненадеен, кој има политика,
кој има дури и мало парче страст кон планетата,
некој што е пристоен, има чувство за правда
и кој мисли дека вредам нешто.
(Смеа)
(Аплауз)
ЏФ: Знаеш, размислував утрово,
не знам што би правела без моите пријателки.
мислам, „Ги имам моите пријатели, значи постојам.“
ЛТ: (Смеа)
ЏФ: Не, вистина е.
Постојам затоа што ги имам пријателките. Тие --
Ти си една од нив.
Не знам за тебе. Но, како и да е --
(Смеа)
Знаеш, ме прават посилна, ме прават попаметна,
ме прават храбра.
Ме боцкаат по рамото кога можно е да ми е потреба промена на курсот.
И повеќето од нив се доста помлади од мене, исто така.
Знаеш?! Мислам, убаво е -- ЛТ: Ти благодарам.
(Смеа)
ЏФ: Не, те вклучувам во тоа, затоа што слушај, знаеш --
убаво е да имаш некој наоколу за да си играш и учиш
кога доаѓаш кон крајот.
Се приближувам -- Ќе бидам таму порано од тебе.
ЛТ: Не, мило ми е што парапелно старееш со мене.
(Смеа)
ЏФ: Ти го покажувам патот.
(Смеа)
ЛТ: Па, си постара и го покажуваш.
ПМ: Па, како старееме,
и како поминуваме низ различните патувања на животот,
што правиш за да ги задржиш пријателствата витални и живи?
ЛТ: Па мораш да употребиш многу --
ЏФ: Не ме кани дома често, тоа можат да ти го кажам.
ЛТ: Морам да користам многу социјални мрежи --
Ќути сега. И --
(Смеа)
ЛТ: И ги разледувај мејловите и пораките
да ги најдам пријателите,
за да им одговорам што е можно побрзо,
затоа што знам дека им треба мој совет.
(Смеа)
Им треба мојата поддршка,
затоа што најголем дел од нив се писатели, активисти или актери
и ти си сите три...
и долга низа на други описни фрази,
и сакам да стигнам до тебе што е можно побргу,
сакам да знаеш дека сум тука за тебе.
ЏФ: Дали користиш емоџиња?
ЛТ: Ох... ЏФ: Не?
ЛТ: Тоа е засрамувачки. ЏФ: Навистина ги сакам нив.
ЛТ: Не, ги спелувам моите --
ги спелувам моите зборови на среќа, честитање
и тага.
ЏФ: Ги спелуваш --
ЛТ: Спелувам, секоја буква.
(Смеа)
ЏФ: Каков пурист.
Знаеш, како што остарев,
разбрав повеќе за важноста на пријателствата,
и така, навистина се трудам
да ги добијам и направам средби -- да не дозволам многу време да пројде.
Читам многу,
и, Лили ова многу добро го знае,
допаднати книги, ги праќам на пријателките.
ЛТ: Кога знаевме дека ќе сме денес тука
ти ми прати многу книги за жени, женски пријателства,
и бев изненадена да видам колку многу книги,
колку многу истражување се спровело неодамна --
ЏФ: И дали беше благодарна? ЛТ: Бев благодарна.
(Смеа)
ПМ: И --
ЛТ: Чекај, не, многу е важно затоа што ова е друг пример
за тоа како жените се занемарени, тргнати на страна, маргинализирани.
Има многу малку истражување спроведено за нас,
иако сме волонтирале многу пати.
ЏФ: Тоа е сигурно.
(Смеа)
ЛТ: Ова е навистина возбудливо, и сите ќе се заинтересирате за ова.
Студија на Медицинската школа на Харвард има покажано
дека жени кои имаат блиски женски пријателства
се помалку веројатни да развијат нарушувања --
физички нарушувања како стареат,
и е поверојатно да живеат повитални, повозбудливи --
ЏФ: И подолги --
ЛТ: Радосни животи.
ЏФ: Живееме 5 години подолго од мажите.
ЛТ: Би ги заменила тие години за радост.
(Смеа)
ЛТ: Но најважниот дел што го откриле --
резултатите биле толку возбудливи и конкретни --
истражувачите дознале
дека немањето блиски женски пријатели е штетно за вашето здравје,
исто колку пушење или прекумерна тежина.
ЏФ: Има и уште нешто --
ЛТ: Си го кажав делот, па...
(Смеа)
ЏФ: Во ред, па, слушнете го мојот дел, затоа што има уште нешто.
Затоа што тие само -- со години, децении,
испитувале мажи кога пробувале да сфатат стрес,
а неодамна испитале што се случува со жените кога сме под стрес,
и испаѓа дека кога сме под стрес - жените,
нашите тела се преплавени од окситоцин.
Што е добар, смирувачки хормон за намалување на стресот.
Што е исто така зголемен кога сме со нашите пријателки.
И, мислам дека тоа е една од причините зошто живееме подолго.
Јас се чувствувам лошо за мажите бидејќи тие се без тоа.
Тестостеронот кај мажи ги намалува ефектите на окситоцинот.
ЛТ: Па, кога ти, јас и Доли го снимавме „Од 9 до 5“...
ЏФ: Ох --
ЛТ: Се смеевме, да, се смеевме толку многу,
сфативме дека имаме многу заедничко и дека сме различни.
Еве ја неа, како од кралство Холивуд,
Јас сум како цврсто дете од Детроит,
[Доли е] дете од југот, од сиромашен град во Тенеси,
и откривме дека бевме толку синхронизирани како жени,
и мора да додадовме --
се смеевме -- мора да додадовме барем деценија во нашите животни векови.
ЏФ: Мислам -- сигурно ги прекрстувавме нозете често.
(Смеа)
Ако знаеш на што мислам.
ЛТ: Мислам дека сите знаеме што мислиш.
(Смеа)
ПМ: Вие додавате децении на нашите животи токму сега.
Па покрај книгите што Џејн ни ги прати да ги читаме за женско пријателство,
имаше една од жена на која ѝ се восхитувам - сестра Џоун Читистер,
која рекла за женското пријателство
дека пријателки не се само општествен акт,
тие се спиритуален акт.
Дали ги гледате пријателките како спиритуални?
Дали додаваат нешто спиритуално во вашите животи?
ЛТ: Спиритуално -- дефинитивно го мислам тоа.
Бидејќи -- посебно луѓе што ги знаеш долго време,
луѓе со кои поминуваш време --
ја гледам спиритуалната основа во нив,
нежноста, ранливоста.
Всушност, постои љубов, елемент на љубовта во врската.
Само длабоко гледам во твојата душа.
ПМ: Џејн, дали мислиш дека --
ЛТ: Но јас имам посебни моќи.
ЏФ: Па, има секакви видови пријатели.
Има бизнис пријатели, и пријатели за забава.
Ги многу такви.
(Смеа)
Но пријателствата кои создаваат окситоцин...
Нив ги чувствувам спиритуално затоа што ги отвараат срцата, така?
Знаеш, влегуваме длабоко. И --
Се гледам како често плачам со моите интимни пријателки.
Не затоа што сум тажна туку бидејќи сум допрена и инспирирана од нив.
ЛТ: И знаеш дека една од вас ќе си оди наскоро.
(Смеа)
ПМ: Па, две од нас седат тука, Лили, за која зборуваш?
(Смеа)
И секогаш мислам, кога жени зборуваат за пријателствата,
мажите секогаш ги гледаат збунето.
Кои се разликите, според вас,
помеѓу машки и женски пријателства.
ЏФ: Има многу разлики,
и мислам дека треба да имаме многу емпатија за мажите --
(Смеа)
затоа што го немаат тоа што ние го имаме.
И затоа мислам дека умираат побрзо.
(Смеа)
Имам многу сочувство за мажи,
затоа што жени, без шега, ние --
женските врски, пријателствата се oткриени, одиме длабоко.
Тие се восхитувачки.
Ризикуваме ранливост -- нешто што мажите не го прават.
Колку пати сум те прашала, „Дали сум добра?“
„Дали го зафркнав тоа?“
ПМ: Супер си.
(Смеа)
ЏФ: Но, мислам, ги прашуваме такви прашања
нашите пријателки,
а мажите не го прават тоа.
Нашите врски се опишани како лице-в-лице,
а машките пријателства се повеќе страна-до-страна.
ЛТ: Мислам поголем дел од времето мажите не сакаат да ги покажат емоциите,
сакаат да ги закопаат чувствата.
Мислам, тоа е општата, конвенционална мисла.
Повеќе би сакале да отидат во машката пештера да гледаат натпревар или голф,
или да зборуваат за спорт, ловење, автомобили или да имаат секс.
Мислам, тоа е типот на -- тоа е повеќе машко однесување.
ЏФ: Мислеше -- ЛТ: Зборуваат за секс.
Мислев би можеле да имаат секс
ако натераат некого во нивната машка пештера да --
(Смеа)
ЏФ: Знаеш што, тоа ми е многу интересно --
и повторно, психолозите го дознаа ова неодамна --
дека мажите се родени со истот чувство на врска како жените.
Ако гледате филмови на новородени момчиња и девојчиња,
ќе видите дека момчињата, исто како девојчиња
гледаат во очите на нивната мајка,
знаеш, барајќи ја таа размена на енергија во една врска.
Кога мајката ќе го сврти погледот, можело да се види разочарување кај детето,
дури момчето би заплакало.
Им треба врска.
Па прашањето е , зошто, како што растат, тоа се менува?
И одговорот е патријархална култура,
која им вели на момчињата и младите мажи
дека барањето врска, емотивноста со некого е женкаста.
Дека вистински маж не бара насоки или искажува потреба,
не оди на доктор ако се чувствува лошо.
Не бара помош.
Ми се допаѓа еден цитат,
„Мажите се плашат дека претворањето во „ние“, ќе го избрише неговото „јас“.“
Знаеш, неговото чувство за себеси.
Додека женското чувство за себеси секогаш било порозно.
Но, нашето „ние“ е нашата спасување на милоста,
тоа нѐ прави посилни.
Не дека сме подобри од мажите,
немаме машкост за докажување.
ЛТ: И, па --
ЏФ: Тоа е цитат на Глорија Стајнем
за да ја искажеме хуманоста -- ЛТ: Знам која е Глорија Стајнем.
ЏФ: Знам дека знаеш која е, но мислам дека е --
(Смеа)
Не, мислам дека тоа е одличен цитат.
Не сме подобри од мажите, само немаме машкост за докажување.
И тоа е многу важно.
ЛТ: Но, мажите се толку всадени во културата
за да бидат комфорни во патријархатот.
И мора да направиме нешто поразлично.
ЏФ: Женските пријателства се како обновлив извор на енергија.
ЛТ: Па, тоа е тоа што е интересно за темава.
Бидејќи нашите пријателства --
женските пријателства се скок до нашето сестринство,
а сестринството може да е неверојатна сила,
да се даде на светот --
да се направи тоа што треба да е --
работите што на луѓето очајно им требаат.
ПМ: Затоа зборуваме за тоа,
бидејќи женските пријателства се,
како што кажа ти, Џејн,
обновлив извор на енергија.
Како да ја употребиме таа сила?
ЏФ: Па, жените се најбрзо растечката популација во светот,
посебно постарите жени.
И ако ја негуваме таа енергија, може да го промениме светот.
И погоди што? Мора да се случи.
(Аплауз)
И мора да го направиме брзо.
И една од работите што треба да ја направиме --
и што може, како жени --
првенствено, ги сетираме стандардите за потрошувачка.
Мора да конзумираме помалку.
Ние во западниот свет мора да конзумираме помалку
и кога купуваме работи, треба да купуваме локално направени,
кога купуваме храна, треба да купувам локално растена.
Ние сме тие кои треба да се симнат од мрежаta.
Треба да се осамостоиме од фосилни горива.
И компаниите за фосилни горива --
Ексонс, Шел Оилјс и тие лоши момци --
затоа што се --
ќе ни кажат дека не можеме без да се вратиме во Ледено доба.
Знаеш, алтернативите сѐ уште не се тука,
и тоа не е вистина.
Има земји во светот сега
кои живеат на обновлива енергија и ништо не им недостасува.
И ни кажуваат дека ако се откажеме од фосилни горива,
дека ќе се вратиме назад во Ледено доба,
а всушност, ако почнеме да користиме обновлива енергија,
и не копаме во Арктикот, и не копаме --
ЛТ: Оф, леле.
ЏФ: Да не копаме во песокот во Алберта --
Така.
Дека ние ќе бидеме --
ќе има повеќе демократија, работни места и благосостојба,
и жените ќе го водат патот.
ЛТ: Можеби имаме импулс да започнеме трет-бран на феминистичкото движење
со нашето сестринство низ светот,
со жени што не ги гледаме, што можеби нема да ги запознаеме,
но споени сме заедно на тој начин,
бидејќи --
Аристотел кажал --
најголем дел од луѓето --
луѓето би умреле без машки пријателства.
И важниот збор тука е „машки“.
Затоа што мислеле дека пријателствата треба да се меѓу еднакви
а жените не биле сметани за еднакви --
ЏФ: Не ни мислеле дека имаме души, Грците.
ЛТ: Не, баш така. Тоа покажува колку ограничен бил Аристотел.
(Смеа)
И чекај, не, ова е најдобриот дел.
Знаеш, на мажите им се потребни жени сега.
На планетата ѝ се потребни жени.
На Уставот на САД му се потребни жени.
Ние ние сме ни во Уставот.
ЏФ: Зборуваш за Амандманот за Еднакви Права.
ЛТ: Да,
Џастис Гинсберг кажа нешто како --
секој устав напишан по крајот на Втората светска војна
вклучувал одредба која ги правела жените еднакви граѓани,
но нашиот не го направил тоа.
Па, тоа е добро место да се почне.
Многу, многу благо --
ЏФ: Така.
(Аплауз)
И родовата еднаквост, таа е како бран,
ги подигнува сите бродови, не само жени.
ПМ: Потребни се нови модели на улога за тоа.
Како да се биде пријател,
како да се размисли за моќта на различни начини,
како потрошувачи,
како граѓани на светот,
и ова ги прави Џејн и Лили
модели за тоа како жените може да се пријателки --
долго време,
дури и понекогаш да не се согласуваат.
Ви благодарам.
Ви благодарам на двете.
(Аплауз)
ЏФ: Фала ти.
ЛТ: Ти благодарам.
ЏФ: Ви благодарам.
(Аплауз)